Proxima Centauri b

Proxima Centauri b (iné názvy: Proxima b, Alpha Centauri Cb) je extrasolárna planéta obiehajúca v obývateľnej zóne červeného trpaslíka Proxima Centauri, ktorá je najbližšou hviezdou k Slnku a súčasť trojhviezdneho systému. je vzdialená asi 4,2 svetelných rokov (1,3 parsekov, 40 triliónov km) od Zeme v súhvezdí Kentaur. Je to najbližšie objavená extrasolárna planéta k slnečnej sústave.

Proxima Centauri b obieha okolo svojej hviezdy vo vzdialenosti zhruba 0,05 AU s dobou obehu cca 11,2 pozemských dní. Jej odhadovaná hmotnosť je 1,3 krát väčšia ako zemská. Jej planetárna obývateľnosť nebola zistená, ale je nepravdepodobná, pretože planéta je vystavená hviezdnemu vetru s tlakom viac ako 2000 krát väčším ako na Zemi zo  slnečného vetra.

Objav planéty oznámila European Southern Observatory v auguste 2016. Planétu objavili pomocou metódy radiálnej rýchlosti, keď periodický Dopplerov jav posúva spektrálnu čiaru svetla domovskej hviezdy. Podľa týchto výsledkov sa radiálna rýchlosť domovskej hviezdy relatívne k Zemi mení s amplitúdou približne 2 metre za sekundu. Podľa Guillema Anglada-Escudého, dáva vzdialenosť k Zemi príležitosť na robotické preskúmanie planéty s projektom Starshot  alebo prinajmenšom „v nadchádzajúcich storočiach“.

Bez známeho uhlu sklonu dráhy je presná hmotnosť Proxima Centauri b neznáma. Ak je jej dráha na úplnom okraji, tak má hmotnosť 1,27 (+0,19, −0,17) hmotnosti Zeme. Štatisticky je 90 % šanca, že planéta má hmotnosť menej ako 8,1 (+1,2, −1,0) hmotnosti Zeme.

Galéria
 Obrázok Popis 150px Rýchlosť Proxima Centauri smerom k a od Zeme, tak ako bola zmeraná na spektrografe HARPS počas prvých troch mesiacoch 2016. Červený symbol s čiernym chybovým pruhom reprezentuje dáta a modrá krivka je zhoda týchto údajov. Amplitúda a doba pohybu boli použité na odhad minimálnej hmotnosti planéty. 150px Porovnanie uhlovej veľkosti hviezdy Proxima pozorovanej z planéty Proxima b s uhlovou veľkosťou Slnka pozorovaného zo Zeme. Proxima je síce o dosť menšia ako Slnko, ale je k planéte veľmi blízko. 150px Relatívne veľkosti množstva objektov, vrátane hviezd trojitého systému Alpha Centauri a niektorých ďalších hviezd, s nameranými uhlovými veľkosťami. Pre porovnanie sú zobrazené aj Slnko a Jupiter. 150px Táto grafika zobrazuje veľké južné súhvezdie Kentaur a zobrazuje väčšinu hviezd viditeľných voľným okom na jasnej tmavej oblohe. Poloha najbližšej hviezdy k slnečnej sústave, Proxima Centauri, je označená červeným kruhom. Proxima Centauri je neviditeľná viditeľným okom, ale možno ju nájsť pomocou malého ďalekohľadu. 150px Tento obrázok spája pohľad na južnú oblohu nad 3,6 metrovým teleskopom na observatóriu La Silla v Čile (ESO) s obrázkami hviezd Proxima Centauri (nižšia vpravo) a dvojhviezdy Alpha Centauri AB (nižšia vľavo) z Hubblovho vesmírneho teleskopu (NASA/ESA). Proxima Centauri je najbližšia hviezda slnečnej sústavy a obieha ju planéta Proxima Centauri b.

Videá
 Video Popis 150px Počítačová simulácia možných povrchových teplôt na Proxima b uskutočnená s modelom Global Climate Model od Laboratoire de Météorologie Dynamique. Tu sa predpokladá, že planéta má atmosféru podobnú Zemi a že je pokrytá oceánom (prerušovaná čiara je hranica medzi tekutým a zamrznutým oceánskym povrchom). Pre rotáciu planéty boli vytvorené dva modely. Tu je planéta v takzvanej rezonancii 3: 2 (prirodzená frekvencia pre obežnú dráhu) a je znázornená, ako by ju videl vzdialený pozorovateľ počas jedného plného obehu. 150px Počítačová simulácia možných povrchových teplôt. Predpokladá sa, že planéta má atmosféru podobnú Zemi a že je pokrytá oceánom (prerušovaná čiara je hranica medzi tekutým a zamrznutým oceánskym povrchom). Tu je planéta vo viazanej rotácii (ako Mesiac Zeme) a je znázornená, ako by ju videl vzdialený pozorovateľ počas jedného plného obehu. 150px Proxima b

 Referencie 

 Iné projekty 

 Zdroj 

Kategória:Extrasolárne planéty objavené v roku 2016
Kategória:Súhvezdie Centaurus